De danske golfspillere Søren Kjeldsen og Thorbjørn Olesen står godt inden søndagens sidste runde af World Cup of Golf i Melbourne. Efter lørdagens runde ligger de to i spidsen med fire slag ned til nummer to, Rickie Fowler og Jimmy Walker fra USA. Nu venter sidste del af turneringen, og her vil duoen igen vise aggressivitet. - Man er nødt til at forblive aggressiv på denne bane, men samtidig skal man være forsigtig. Vi vil ikke gå ud for at forsvare føringen. Vi vil have samme indstilling og lave så mange birdies som muligt, siger Søren Kjeldsen til European Tours hjemmeside. - Vi ved, hvad der er muligt på denne bane, så vi er igen nødt til at ligge lavt på 60 slag eller endnu lavere. For det vil andre formentlig gøre, siger han.

Opsummering:
Søren Kjeldsen og Thorbjørn Olesen er godt kørende i Melbourne – nu skal aggressivitet fuldende turneringen.